Sabroza

Sabroza () – nedidelis miestelis šiaurės Portugalijoje, apie 20 km į pietryčius nuo Vila Realo, į šiaurę nuo Doro upės; savivaldybės centras. Verčiamasi daugiausia žemės ūkiu ir maisto pramone (vynuogininkystė, vyno ir tradicinių sūrių gamyba), taip pat krepšių pynimu, juvelyrikos gamyba, baldų pramone. Sabrozos apylinkių vynuogynai patenka į Aukštutinio Doro vynuogininkystės sritį (UNESCO pasaulio paveldo objektas). Yra pilis, bažnyčia, kelios koplyčios, XVI–XIX a. statiniai, Fernando Magelano gimtasis namas.

 Istorija 
I tūkstantmetyje pr. m. e. Sabrozoje buvo Kastro archeologinės kultūros tvirtovė, kurią vėliau perėmė romėnai. XV–XVII a. suklestėjo kaip vynuogininkystės centras.

Sabrozoje ~1480 m. gimė žymus jūrininkas Fernandas Magelanas.

 Savivaldybė 
Sabrozos savivaldybė užima 156,9 km² plotą, 2011 m. gyveno 6361 gyventojas. Be Sabrozos miesto kitos svarbesnės jos gyvenvietės: Pinjaunas, San Martinjo da Anta, Soto Majoras.Sabrosa, citypopulation.de

 Galerija 

 Šaltiniai 

Kategorija:Portugalijos miestai